Швымш  бзита, суаг|а!

Швымш бзита! – Щымта шванг|агылра,
Йшвзых|альальта! – Щыбжьан шванчауа.
Швыхъвлапын хайырта! – Уахъа швпны шванцахра,
Швыц|х тынчта! – Ачва шванагауа.

Зъара ажва бзийа, зъара ажва пшдзайа,
Гвыла-псыла  х|уаг|а йырх|вауа.
Зъара акъыльйа, зъара лах|вара цкьайа,
Рыгвлашараква йыртата йынкъвыргауа. 

Сайгвыргъьит|, суаг|а, швара съашвыу,
Саладухит| са швара съашвч|ву.
Сайгвыргъьит| швсатырква рпны съагылу,
Швхъвыцраквали, швуысквали съарчву.

Швымш бзийызт|, швыц|х тынчызт|, суаг|а!
Шва йг|ашвыдсылуаш азг|ва саргьи йсыквызт|.
Швымш бзийызт|, швынц|ра ауыразт|, суаг|а!
Сшвылата сзынйуш зымг|ва сырзыразп|. 

Шхай Катйа.